b'\n_START_ARTICLE_\nSuomen valtiosihteerinvirasto\n_START_PARAGRAPH_\nSuomen valtiosihteerinvirasto oli vuosina 1826\xe2\x80\x931918 autonomisen Suomen suuriruhtinaskunnan edustajana Pietarissa toiminut virasto. Sen p\xc3\xa4\xc3\xa4llikk\xc3\xb6n\xc3\xa4 oli ministerivaltiosihteeri (vuoteen 1834 valtiosihteeri), joka oli korkein suomalainen viranomainen Ven\xc3\xa4j\xc3\xa4n keisarin luona. Virastoa kutsuttiin my\xc3\xb6s H\xc3\xa4nen Majesteettinsa Keisarin Suomen kansliaksi._NEWLINE_Suomen itsen\xc3\xa4istymisen j\xc3\xa4lkeen ministerivaltiosihteeri oli lyhyen aikaa Suomen diplomaattinen edustaja Pietarissa, kunnes valtiosihteerinvirasto lakkautettiin kes\xc3\xa4kuussa 1918. Valtiosihteerinviraston edelt\xc3\xa4j\xc3\xa4n\xc3\xa4 toimi vuosina 1808\xe2\x80\x931826 Suomen asiain komitea.'